**Likumprojekta „Grozījumi likumā “Par valsts un pašvaldību dzīvojamo māju privatizāciju”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts “Grozījumi likumā “Par valsts un pašvaldību dzīvojamo māju privatizāciju”” (turpmāk – Likumprojekts) ir sagatavots, izpildot Ministru kabineta 2017.gada 6.jūnija sēdē (prot.29 68.§, 7.5.apakšpunkts) doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2017.gada 6.jūnija sēdē (prot.29 68.§) (turpmāk – protokollēmums) tika pieņemts zināšanai Ekonomikas ministrijas sagatavotais informatīvais ziņojums “Par valsts līdzdalību valsts akciju sabiedrībā “Privatizācijas aģentūra” un tās vispārējo stratēģisko mērķi” (turpmāk – Informatīvais ziņojums) un nolemts, pamatojoties uz Valsts pārvaldes iekārtas likuma 88.panta pirmās daļas 1.punktu, saglabāt valsts līdzdalību valsts akciju sabiedrībā “Privatizācijas aģentūra” (turpmāk – Privatizācijas aģentūra), nosakot, pamatojoties uz Publiskas personas kapitāla daļu un kapitālsabiedrību pārvaldības likuma 4. un 7.pantu, Privatizācijas aģentūras vispārējo stratēģisko mērķi – nodrošināt profesionālu valsts kapitāla daļu un problemātisko aktīvu pārvaldību, kā arī Privatizācijas aģentūras turējumā esošo aktīvu, kas nav nepieciešami valsts funkciju īstenošanai, atsavināšanu un privatizāciju.Informatīvā ziņojuma 4.5.apakšsadaļā sniegts priekšlikums mainīt Privatizācijas aģentūras nosaukumu (firmu) uz tādu, kas atbilstu Privatizācijas aģentūras darbības profilam un atspoguļotu visas tās darbības jomas. Vienlaikus jāņem vērā, ka nākotnē var būt situācijas, kurās nepieciešami līdzīgi grozījumi likumā “Par valsts un pašvaldību dzīvojamo māju privatizāciju” (turpmāk – Likums), piemēram, atkārtoti var tikt mainīta Privatizācijas aģentūras firma vai valsts pārvaldes uzdevums var tikt deleģēts citai institūcijai. Lai izvairītos no normatīvisma, Likumā jāietver vispārēja atsauce uz valsts dzīvojamo māju privatizāciju veicošo institūciju, nenosakot konkrētu institūciju.Privatizācijas aģentūra no 2009.gada 1.jūlija veic ar Ministru kabineta 2009.gada 29.maija rīkojumu Nr.353 “Par Būvniecības, enerģētikas un mājokļu valsts aģentūras likvidāciju” nodotās saskaņā ar Likumu veicamās valsts īpašumā esošo un valstij piekritīgo dzīvojamo māju (dzīvokļu īpašumu) privatizācijas un pārvaldīšanas funkcijas. Līdz ar to jāparedz, ka valsts dzīvojamo māju privatizāciju veicošās institūcijas uzdevumus pilda Privatizācijas aģentūra līdz brīdim, kad Ministru kabinets pieņem lēmumu par valsts dzīvojamo māju privatizāciju veicošo institūciju.Likuma izpratnē privatizācijas objekts ir dzīvojamā māja un tajā esošie dzīvokļi, neapdzīvojamās telpas un mākslinieku darbnīcas kopā ar piekrītošajām kopīpašuma domājamām daļām no dzīvojamās mājas, palīgēkām un zemes (turpmāk – privatizācijas objekts). Atbilstoši Informatīvā ziņojuma 5.3.apakšsadaļā norādītajam Likumā nepieciešami grozījumi, samazinot privatizācijas objekta pirkuma līguma nomaksas termiņu no 10 līdz 5 gadiem.Lai sekmētu privatizācijas subjektu norēķināšanos par privatizācijas objektiem, jāgroza Likums, izslēdzot pārejas noteikumu 45.punktu, kas šobrīd nosaka pirkuma līgumos, kuri noslēgti šā likuma 46.pantā noteiktajā kārtībā, ka pēc pušu vienošanās var pagarināt pirkuma maksas samaksas termiņu, izdarot periodiskus maksājumus ne ilgāk kā 10 gadu laikā no pirkuma līguma noslēgšanas dienas.Likuma 46.panta pirmā daļa nosaka, ka par privatizācijas objektiem samaksu var veikt 5 gadu laikā. Ņemot vērā ekonomiskās situācijas un personu maksātspējas pasliktināšanos, tika sagatavoti grozījumi Likumā un no 2010.gada 20.jūlija Likums tika papildināts ar pārejas noteikumu 45.punktu. Taču šobrīd, ņemot vērā, ka vairs nepastāv apstākļi, kas bija par pamatu norēķinu par nomaksas pirkuma līgumiem termiņa pagarinājumam, nepieciešams atgriezties pie 5 gadu norēķinu termiņa noteikšanas nomaksas līgumiem, kas tiek slēgti no jauna. Turklāt jānorāda, ka Publiskas personas mantas atsavināšanas likuma 36.panta piektā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par 5 gadiem. Minētā 5 gadu termiņa noteikšana veicinās zemes reformas un privatizācijas mērķu sasniegšanu, tādējādi šāds priekšlikums ir uzskatāms par samērīgu attiecībā pret sabiedrības interesēm, jo, sekmējot zemes reformas un privatizācijas procesu pabeigšanu tuvāko 5 gadu laikā, attiecīgi samazināsies valsts izmaksas, tai skaitā, administratīvās izmaksas, kas saistītas ar līgumu nosacījumu izpildes kontroles nodrošināšanu, zemes reformas un privatizācijas procesu nodrošināšanai.Ņemot vērā minēto, Likumprojekts paredz aizstāt Likuma 8.1 panta pirmajā daļā vārdus valsts akciju sabiedrība “Privatizācijas aģentūra” ar vārdiem “institūcija, kurai Ministru kabinets ir noteicis vai deleģējis pildīt valsts pārvaldes uzdevumu veikt valsts īpašumā esošo un valstij piekritīgo dzīvojamo māju (dzīvokļu īpašumu) privatizāciju (turpmāk – valsts dzīvojamo māju privatizāciju veicošā institūcija)” un visā Likumā vārdus „valsts akciju sabiedrība „Privatizācijas aģentūra” (attiecīgajā locījumā) ar vārdiem „valsts dzīvojamo māju privatizāciju veicošā institūcija” (attiecīgajā locījumā).Savukārt, pārejas noteikumos: 1. izslēgt 45.punktu, kas noteica, ka pirkuma līgumos, kuri noslēgti šā likuma [46.pantā](https://likumi.lv/doc.php?id=35770" \l "p46" \t "_blank) noteiktajā kārtībā, pēc pušu vienošanās var pagarināt pirkuma maksas samaksas termiņu, izdarot periodiskus maksājumus ne ilgāk kā 10 gadu laikā no pirkuma līguma noslēgšanas dienas;
2. papildināt ar 54.punktu šādā redakcijā: “54. Šajā likumā noteiktos valsts dzīvojamo māju privatizāciju veicošās institūcijas uzdevumus pilda valsts akciju sabiedrība “Privatizācijas aģentūra” līdz brīdim, kad Ministru kabinets pieņem lēmumu par valsts dzīvojamo māju privatizāciju veicošo institūciju.”

Nosacījums, ka nomaksas pirkuma līgumus nedrīkstēs vairs pagarināt līdz desmit gadu termiņam attieksies uz jaunajiem nomaksas pirkuma līgumiem, kas tiks noslēgti pēc grozījumu – pārejas noteikumu 45.punkta izslēgšanas - līdz ar to šis šīs izmaiņas neattieksies uz jau iepriekš noslēgtajiem līgumiem, jo tie tika noslēgti, kad spēkā bija šāda likuma pārejas norma, kas atļāva termiņu pagarināt.Tāpat arī tiek piedāvāts veikt grozījumus Likuma 59.pantā. Šā panta pirmajā daļā precizējot Privatizācijas aģentūras pienākumus (precizējot 59.panta pirmās daļas 7.punktu) un nosakot, ka tai ir pienākums:“7) glabāt no Būvniecības, enerģētikas un mājokļu valsts aģentūras pārņemto informāciju par dzīvojamo māju privatizāciju un informāciju par valsts dzīvojamo māju privatizāciju, nodrošinot tās sniegšanu pašvaldībām un citām valsts un pašvaldību institūcijām pēc to pieprasījuma.”;Kā arī precizējot Privatizācijas aģentūras tiesības (59.panta otrās daļas 5.punkts) un nosakot, ka tai ir tiesības:“5) pieprasīt un saņemt no valsts informācijas sistēmām bezmaksas informāciju, kas nepieciešama dzīvojamo māju privatizācijas procesa nodrošināšanai.”.Likumā minētā valsts īpašumā esošo dzīvojamo māju privatizācijas un pārvaldīšanas funkcija Privatizācijas aģentūrai tika nodota saskaņā ar Ministru kabineta 2009.gada 29.maija rīkojumu Nr.353 “Par Būvniecības, enerģētikas un mājokļu valsts aģentūras likvidāciju”. Deleģētā valsts pārvaldes uzdevuma pārņemšanas ietvaros Privatizācijas aģentūra pārņēma Būvniecības, enerģētikas un mājokļu valsts aģentūras turējumā esošo Dzīvojamo māju privatizācijas informācijas sistēmu (turpmāk – DMPIS), kurā pašvaldības un Būvniecības, enerģētikas un mājokļu valsts aģentūra uzkrāja aktuālo un no likvidētās Centrālās Dzīvojamo māju privatizācijas komisijas (turpmāk – CDzMPK) pārņemto, ar dzīvojamo māju privatizāciju saistīto informāciju. Šobrīd DMPIS esošie dati netiek aktualizēti, un DMPIS ir vērtējama kā vēsturiski būtisku datu glabātuve, kuru izmantojot, Privatizācijas aģentūra citām institūcijām sniedz informāciju par vēsturiski veiktajām darbībām valsts un pašvaldību dzīvojamo māju privatizācijas jomā. Lai nodrošinātu DMPIS turpmāku uzturēšanu un tajā esošo datu aktualizēšanu, jāveic DMPIS modernizācija, sākotnēji ieguldot sistēmas pilnveidošanā EUR 85 000 Veicot Likumā piedāvātos grozījumus, Privatizācijas aģentūra varētu sniegt informāciju pašvaldībām un citām valsts un pašvaldību institūcijām, neveicot DMPIS modernizācijas darbus. Līdz ar to informācijas sniegšanas izmaksas būs ievērojami mazākas kā DMPIS modernizācijas izmaksas.Saskaņā ar Ministru kabineta 2009. gada 3.februāra noteikumu Nr.108 “Normatīvo aktu projektu sagatavošanas noteikumi” 3.1punktu vienlaikus ar normatīvā akta grozījumiem pēc būtības sagatavo redakcionālus precizējumus attiecīgajā normatīvajā aktā. Ņemot vērā minēto un Oficiālo publikāciju un tiesiskās informācijas likuma 2.panta pirmajā daļā noteikto, Likumprojektā iekļauti arī grozījumi likuma “Par valsts un pašvaldību dzīvojamo māju privatizāciju” 36.panta pirmajā daļā un pārejas noteikumu 20.punktā, aizstājot vārdus “laikrakstā “Latvijas Vēstnesis”” ar vārdiem “oficiālajā izdevumā “Latvijas Vēstnesis””. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| *Projekts šo jomu neskar* |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā Ministru kabineta 2017.gada 6.jūnija sēdē (prot.29 68.§ 7.punkts) doto uzdevumu un informatīvajā ziņojumā “Par valsts līdzdalību valsts akciju sabiedrībā “Privatizācijas aģentūra” un tās vispārējo stratēģisko mērķi” minētos apsvērumus, šim likumprojektam saistītais likumprojekts ir “Grozījumi likumā “Par valsts un pašvaldību īpašuma objektu privatizāciju”” (izsludināts Valsts sekretāru 2017.gada 14.septembra sanāksmē (prot. Nr.36 2.§), VSS-984). Likumā “Par valsts un pašvaldību īpašuma objektu privatizāciju” ir noteikta institūcija kas valsts vārdā organizē un veic valsts īpašuma objektu privatizāciju. Likumprojektā “Grozījumi likumā “Par valsts un pašvaldību īpašuma objektu privatizāciju”” paredzēts, ka tiek ietverta vispārēja atsauce uz valsts īpašumu privatizāciju veicošu institūciju un tādēļ viscaur likuma “Par valsts un pašvaldību īpašuma objektu privatizāciju” pamattekstā vārdi “Privatizācijas aģentūra” (attiecīgā locījumā) būtu aizstājami ar vārdiem “valsts īpašumu privatizācijas veicošā institūcija”. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| *Projekts šo jomu neskar* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar, jo Likumprojekts neparedz jaunu institūciju veidošanu, kā arī esošo institūciju funkciju paplašināšanu. |
| 3.  | Cita informācija | Nav. |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

Spaliņa 67013110

Dace.Spalina@em.gov.lv